  Виталий Пронин Али ассэ гажась егит адямилэн компьютераз удмурт шрифтъёс вань ини. Android-эн но iOS-эн телефонъёсты возисьёс озьы ик янгышъёстэк гожъясько - аффрикатаосын.Удмурт кылын гожъяськыны ёрмо Windows операционной системаен телефонъёсын ветлӥсьёс. Али отчы «ӵ», «ӟ», «ӝ», «ӧ», «ӥ» пусъёсын шрифтъёсты пуктыны уг луы - компания уг лэзьы. Удмурт шрифтъёс бордын ужась Григорий Григорьев али ужпум пуктӥз: Windows операционной система вылын ужась телефонъёсы удмурт букваос пыртоно. Удмурт шрифтъёсты пуктыны дунневыл компания мед лэзёз шуыса, вотэсын куара сётон мынэ. Тӥ но windows.uservoice.com чӧлсконъя куарадэс сётыны быгатоды.- Котькуд адями программаосты лэсьтӥсьёслэсь курыны быгатэ, программа анай кылэ берыктэмын мед луоз шуыса, - вера Григорий Григорьев. - Со кулэ уж.Озьы ик ӝыны ар талэсь азьло Россиысь сайтъёсын ивор вӧлмиз, Android но iOS компьютерлы но телефонлы системаосын удмурт кылын приложениос потозы шуыса. Али дырлы одӥгез вань ини - ӟенеликен шудон. Сое Google Play вотэсбамысь телефонэ дунтэк пуктыны луэ. Гриша оскытэ: матысь дыре «Фин-угор радио» приложение потоз."УД" Туспуктэмез лэсьтӥз Гриша Григорьев Теги: Егитъёс  